А выдавецкая справа? Цяжка, але ёсьць людзі, якім падабаецца выдаваць, і ёсьць на тыя выданьні чытачы. Бываюць малатыражкі (недзяржаўныя, вядома), у якія дзясяткамі прыходзяць лісты. Тут паказальны прыклад гомельскага выданьня “UndergroўnD”. Праблемы панкаў, рэпэраў, байкераў і г.д. у беларускай мове клясычным правапісам. Людзі проста невыцерпна чакаюць новых нумароў, на якія рэдактар — 18-гадовы хлопец — знаходзіць грошы й мажлівасьці друку нават паўзбоч рэсурсавых цэнтраў.